Hääletusvõistlus “Kas tunned maad?” XXI
#000000
Tartu Üliõpilaste Looduskaitsering korraldab juba 21. korda suvist hääletusvõistlust, mis viib osalejaid igasse Eestimaa nurka. Ette antavate punktide seas on nii ilusaid kui koledaid paiku, tuntud ja tundmatuid kohti. Tule osale ja viime üheskoos hääletamise jälle moodi!
#000002
Meeskondade registreerimine ja start toimub 18. juulil kell 10.00 Tartus Pirogovi platsil. Retke ei pea tingimata kohe alustama.Finiš on 22. juulil kell 19.00 Viljandi folgil (kohta täpsustame). Hilinejad loetakse võistluse katkestanuks.Võisteldakse segapaarides, st tiimi moodustavad üks meessoost ja üks naissoost liige.Osavõtjad peavad olema täiskasvanud ja vastutama enda eest ise.Võidab paar, kes suudab läbida enim ette antud punkte. Viigi korral võetakse aluseks finišeerimise aeg. Lõpp-protokolli lähevad ainult need hääletajad, kes on läbinud vähemalt 3 punkti ning alustanud Tartus ja lõpetanud Viljandis.Ainus lubatud transport on hääletamine, kusjuures sõbral end kokkuleppe korras sõidutada lasta ei tohi. Ühistranspordist on lubatud ainult linnasisene ühistransport ja praamid. Lähilinnade vaheline transport on lubatud, kui sinna sõidab linnaliinibuss (nt Tallinn-Maardu).Igas läbitud punktis tuleb teha foto, millel on vähemalt üks tiimiliige. Lisaks tuleb igal paaril teha vähemalt üks foto, kus on mõlemad hääletajad peal.
#000003
Armsad ringilised!Kaua oodatud info lõpulõkke kohta on nüüd lõpuks teie ees!
#000005
Koguneme laupäeval, 12. juunil kell 11 Luunja silla all, et asuda üheskoos katamaraanidel teele Leegu järve poole. Kohti katamaraanitajatele on 24, seega soovijatel tasub kärmelt registreeruda alloleval lingil. Osalemise eest küsime tasu 5 eurot, mille palume kaasa võtta täpses sularahas või kanda arvele Liis Vikerpuur EE707700771003781613 (märksõnadeks lõpulõke ja nimi/nimed, kelle eest makstakse). Laekuri palvel lastakse jõele vaid need, kes oma osalustasu on ära maksnud! Ring täidab matkaliste kõhud õhtul ja hommikul, ülejäänud tarviliku hea ja parema palume ise kaasa võtta, sealhulgas mõistagi ööbimiseks vajaliku.
#000006
Enne üritust oleks sõiduvahendite kallal tarvis ka veidi kõpitseda. Teeme sellega algust kolmapäeval, 9. juunil kl 17 Meestekojas ning tõenäoliselt kohtume samas veel mõnel järgneval õhtul. Mõned abikäed selleks on väga teretulnud, kirja võiksite end panna samal registreerimislehel.
#000009
Hõikame ka välja järgmise palve – kas meie seas on kedagi, kes saaks aidata katamaraanide transpordiga Tartust Luunja silla alla? Eelduseks muidugi neljarattalise sõiduki olemasolu. Oma lahkest abist palume juhatusele teada anda!
#000010
Tartu Üliõpilaste Looduskaitsering korraldab Loodusfestivalil arutelufoorumi teemal “Sümbioosid linnaruumis”. Proovime välja selgitada, kas ja kuidas on võimalik inimese ja looduse harmooniline kooselu urbaniseerunud keskkonnas.
#000012
Foorum toimub kell 18.00 TÜ botaanikaaia alpinaariumis, telgis. Ürituse kestvuseks on orienteeruvalt tund, pärast mida on võimalus veel küsimusi esitada.
#000013
Tartu linnaplaneerimise ja maakorralduse osakonna üldplaneeringu- ja arenguteenistuse juhataja INDREK RANNIKU, kes räägib, mida linn saab teha selleks, et inimesel ja ka teistel liikidel siin hea elada oleks.
#000015
Tartu Maheaia esindaja AVO ROSENVALD, kes tutvustab Maheaia tegemisi ning räägib toidukasvatamise võimalikkusest ja vajalikkusest linnaruumis.
#000016
TÜ maastike elurikkuse töörühma doktorant IRIS REINULA, kes räägib elurikkuse seisukorrast linnakeskkonnas.
#000017
Loodusfestivali korraldavad Tartu Ülikooli loodusmuuseum ja botaanikaaed, lisaks mitmed organisatsioonid ja vabatahtlikud. Festival toimub 7.-13. juunil. Vaata lisa 
#000020
Seminar “Sõda ja keskkond I: linnud”
#000021